section_heading: Produkcija
paragraph_text: Scenarist Steven Rogers dobio je inspiraciju za pisanje filma nakon što je pogledao dokumentarni film o umjetničkom klizanju u kojem je spomenuta Tonya Harding. Rogers je odmah dogovorio intervjue s Harding i njezinim bivšim suprugom Jeffom Gilloolyjem. Oboje su se prisjetili napada na Nancy Kerrigan iz 1994. godine u potpuno različitim verzijama. Rogers je u jednom od intervjua izjavio: "Upravo je to bio način na koji sam prišao pisanju priče: stavit ću u nju sve verzije i pustiti publici neka sama odluči koja je točn(ij)a".